صحت اور خاندانی بہبود کی وزارت
کینسر کے بڑھتے ہوئے کیسز سے نمٹنے کے لیے اٹھائے گئے اقدامات
این پی – این سی ڈی کے تحت، 724 ضلعی این سی ڈی کلینک، 326 ضلعی ڈے کیئر مراکز، اور 6110 کمیونٹی ہیلتھ مراکز این سی ڈی کلینک قائم کیے گئے ہیں
عام این سی ڈیز یعنی ذیابیطس، ہائی بلڈ پریشر اور عام کینسر کی روک تھام، کنٹرول اور اسکریننگ کے لیے آبادی پر مبنی پہل ملک میں این ایچ ایم کے تحت اور جامع بنیادی صحت کی دیکھ بھال کے حصے کے طور پر شروع کی گئی ہے
پردھان منتری جن آروگیہ یوجنا  کے تحت، 60 کروڑ سے زیادہ مستفیدین کو ثانوی یا ترتیری نگہداشت کے اسپتال میں داخل ہونے کے لیے 5 لاکھ روپے ہیلتھ انشورنس کور فی خاندان فی سال فراہم کیا جاتا ہے
راشٹریہ آروگیہ ندھی  اور وزیر صحت کی صوابدیدی گرانٹ  کی امبریلا اسکیم کے تحت غربت کی لکیر سے نیچے زندگی گزارنے والے خاندانوں سے تعلق رکھنے والے غریب مریضوں کو مالی امداد فراہم کی جاتی ہے، جو کینسر سمیت بڑی جان لیوا بیماریوں میں مبتلا ہیں
انڈین کونسل آف میڈیکل ریسرچ – نیشنل کینسر رجسٹری پروگرام  کے مطابق، ملک میں 2020 سے 2022 کے دوران پچھلے تین سالوں میں کینسر کے واقعات کی تخمینہ جاتی تعداد اور اموات کی تخمینہ جاتی تعداد ذیل میں دی گئی ہے:
|
|
ہندوستان میں کینسر کے واقعات کے تخمینہ جاتی واقعات  - دونوں جنس
|
|
سال
|
|
2020
|
|
2021
|
|
2022
|
|
کینسر کیسز کے تخمینہ جاتی واقعات
|
|
13,92,179
|
|
14,26,447
|
|
14,61,427
|
|
ہندوستان میں کینسر کے واقعات کی تخمینہ جاتی اموات  - دونوں جنس
|
|
سال
|
|
2020
|
|
2021
|
|
2022
|
|
کینسر کیسز کی تخمینہ جاتی اموات
|
|
7,70,230
|
|
7,89,202
|
|
8,08,558
2020 سے 2022 کے دوران ریاستوں / مرکز کے زیر انتظام علاقوں کے لحاظ سے کینسر کے واقعات کی تخمینہ جاتی تعداد ضمیمہ 1 میں منسلک ہے اور 2020 سے 2022 کے دوران ریاستوں / مرکز کے زیر انتظام علاقوں کے لحاظ سے کینسر کیسز کی اموات کی تخمینہ جاتی تعداد ضمیمہ 2 میں منسلک ہے۔
حکومت ہند کا صحت اور خاندانی بہبود کا محکمہ، نیشنل ہیلتھ مشن  کے حصے کے طور پر، ریاستوں/ مرکز کے زیر انتظام علاقوں سے موصول ہونے والی تجاویز پر مبنی اور وسائل سے مشروط غیر متعدی امراض کی روک تھام اور کنٹرول کے قومی پروگرام  کے تحت ریاستوں/ مرکز کے زیر انتظام علا۱قوں کو تکنیکی اور مالی مدد فراہم کرتا ہے۔ کینسر این اپی – این سی ڈی کا ایک لازمی حصہ ہے۔ یہ پروگرام بنیادی ڈھانچے کو مضبوط بنانے، انسانی وسائل کی ترقی، صحت کے فروغ اور کینسر سے بچاؤ کے لیے آگاہی پیدا کرنے، جلد تشخیص، کینسر سمیت غیر متعدی امراض  کے علاج کے لیے صحت کی دیکھ بھال کی مناسب سہولت کے انتظام اور ریفرل پرتوجہ مرکوز کرتا ہے۔ ضلع کی سطح اور اس سے نیچے کی سرگرمیوں کے لیے، ریاستوں کو این ایچ ایم کے تحت 60:40 کے تناسب سے مالی امداد دی جاتی ہے ۔ مالی سال 2020-21 سے مالی سال 2022-23 کے دوران این ایچ ایم کے تحت این پی – این سی ڈی کے لیے ریاست/ مرکز کے زیر انتظام علاقہ وار پروگرام نفاذ پلان  کی منظوری ضمیمہ 3 میں دی گئی ہے۔ این پی – این سی ڈی کے تحت، 724 ضلعی این سی ڈی کلینک، 326 ضلعی ڈے کیئر مراکز ، اور 6110 کمیونٹی ہیلتھ سینٹر این سی ڈی کلینک قائم کیے گئے ہیں۔
عام این سی ڈیز یعنی ذیابیطس، ہائی بلڈ پریشر اور عام کینسر کی روک تھام، کنٹرول اور اسکریننگ کے لیے آبادی پر مبنی پہل ملک میں این ایچ ایم کے تحت اور جامع پرائمری ہیلتھ کیئر کے ایک حصے کے طور پر شروع کی گئی ہے۔ اس اقدام کے تحت، 30 سال سے زیادہ عمر کے افراد کو تین عام کینسر یعنی منہ، چھاتی اور سروائیکل کی اسکریننگ کے لیے ہدف بنایا گیا ہے۔ ان عام کینسروں کی اسکریننگ آیوشمان بھارت - صحت اور تندرستی کے مراکز کے تحت خدمات کی فراہمی کا ایک لازمی حصہ ہے۔
کینسر کے مریض صحت کی دیکھ بھال کی فراہمی کے نظام میں مختلف صحت کی سہولیات میں علاج کر رہے ہیں، جن میں ضلع اسپتال، میڈیکل کالج، مرکزی ادارے جیسے ایمس اور نجی شعبے کے اسپتال شامل ہیں۔
پردھان منتری جن آروگیہ یوجنا  کے تحت، 60 کروڑ سے زیادہ مستفیدین کو ثانوی یا ترتیری دیکھ بھال کے اسپتال میں داخل ہونے کے لیے فی خاندان فی سال 5 لاکھ روپے کا ہیلتھ انشورنس کور فراہم کیا جاتا ہے ۔ اے بی – پی ایم جے اے وائی کے تحت علاج کے پیکیج بہت جامع ہیں، جن میں علاج سے متعلق مختلف پہلوؤں جیسے کہ ادویات اور تشخیصی خدمات شامل ہیں۔
راشٹریہ آروگیہ ندھی  کی چھتری اسکیم اور وزیر صحت کی صوابدیدی گرانٹ  کے تحت خط افلاس سے نیچے زندگی گزارنے والے خاندانوں سے تعلق رکھنے والے غریب مریضوں کو مالی امداد فراہم کی جاتی ہے، جو کینسر سمیت بڑی جان لیوا بیماریوں میں مبتلا ہیں۔ زیادہ سے زیادہ 1,25,000روپے تک کی مالی امداد ایچ ایم ڈی جی کے تحت علاج کی لاگت کا ایک حصہ ادا کرنے کے لیے فراہم کیا جاتا ہے اور آر اے این کی چھتری اسکیم کے تحت فراہم کی جانے والی زیادہ سے زیادہ مالی امداد 15 لاکھ روپے ہے۔
2019-20 سے راشٹریہ آروگیہ ندھی  کے وزیر صحت کے کینسر مریض فنڈ  کے جزو کے تحت مستفید ہونے والوں اور استعمال شدہ فنڈز کی تعداد درج ذیل ہے:
|
|
سال
|
|
استعمال شدہ فنڈ 
|
|
مستفیدین کی تعداد
|
|
2019-20
|
|
2677.08
|
|
470
|
|
2020-21
|
|
1573.00
|
|
196
|
|
2021-22
|
|
743.44
|
|
89
|
|
2022-23
|
|
430.82
|
|
63
ریاستی حکومتوں کے ساتھ مل کر پردھان منتری بھارتیہ جن او شدھی پریوجنا  کے تحت معیاری جینرک ادویات سب کو سستی قیمتوں پر دستیاب کرائی جاتی ہیں۔ علاج کے لیے سستی ادویات اور قابل بھروسہ امپلانٹس  فارمیسی اسٹورز کچھ اسپتالوں/ اداروں میں قائم کیے گئے ہیں، جس کا مقصد کینسر کی ادویات کو زیادہ سے زیادہ خوردہ قیمت کے مقابلے میں کافی رعایت پر دستیاب کرنا ہے۔
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج لوک سبھا میں ایک تحریری جواب میں یہ بات کہی۔